**Ένωση Λειτουργών Μέσης Εκπαίδευσης  (ΕΛΜΕ)**

**Νέας Σμύρνης-Καλλιθέας-Μοσχάτου**

Ε. Βενιζέλου 175 176 75 Καλλιθέα

Τηλ : 2109597711

e-mail: elmedath@gmail.com                    **Καλλιθέα, 09 /09 /2020**

**ΔΕΛΤΙΟ ΤΥΠΟΥ**

**ΣΥΓΚΕΝΤΡΩΣΗΣ ΕΚΠΑΙΔΕΥΤΙΚΩΝ-ΓΟΝΕΩΝ ΚΑΙ ΤΟΠ. ΔΗΜΟΤΙΚΩΝ ΦΟΡΕΩΝ**

Το Δ.Σ. της ΕΛΜΕ Νέας Σμύρνης-Καλλιθέας-Μοσχάτου την Τετάρτη 9.9.2020 κάλεσε στο σχολικό συγκρότημα του Αγ. Νικολάου στην Καλλιθέα τις Ενώσεις Γονέων Νέας Σμύρνης , Καλλιθέας και Μοσχάτου καθώς και τους συλλόγους δασκάλων αλλά και εκπροσώπους από τις δημοτικές παρατάξεις προκειμένου να συζητηθεί το θέμα του ασφαλούς ανοίγματος των σχολείων της ευρύτερης περιοχής. Ο πρόεδρος της ΕΛΜΕ Μάκης Μαυρέλης άνοιξε τη συζήτηση και έθεσε τα θέματα προς συζήτηση. Κατόπιν άνοιξε ο κατάλογος των ομιλητών.

Τον λόγο πήρε πρώτη η συνάδελφος Βούλα Κοσμίδου από την Ένωση Γονέων Καλλιθέας κατόπιν πήραν το λόγο η συναδελφισσα Ζέτα Μελαμπιανάκη εκπρόσωπος του ΣΕΠΕ Νέας Σμύρνης ΜΕΤΆ ο συνάδελφος Βασίλης Μακρής από τον ΣΕΠΕ Καλλιθέας, συνέχισε η κυρία Πεχλιβανίδου από Ένωση Γονέων Ν.Σμύρνης , ο κύριος Σφυρόερας από την ΑΣΜΕ και Ένωση γονέων Μοσχάτου ακολούθησε ο συνάδελφος Χρήστος Κάτσικας και αιρετός στο ΠΥΣΔΕ  Δ Αθήνας. Στη συνέχεια, τοποθετήθηκαν από τις δημοτικές παρατάξεις ο Κώστας Ασκούνης από την «Προοπτική Ζωής», ο Γιάννης Βακαλόπουλαος από τη «Λαϊκή Συσπείρωση» , η συναδελφισσα Ελένη Αυγερινού από την Προοδευτική ενότητα Καλλιθέας , και ακολούθησε Χρήστος Ιωαννίδης από την «Μια Πόλη στο δρόμο», αναπληρώτρια συνάδελφος από τον ΣΕΠΕ Καλλιθέας. Κατόπιν, μίλησε ο κύριος Χρήστος Ρίσβας πρόεδρος γονέων και κηδεμόνων του 5ου Γυμνασίου Νέας Σμύρνης. Συνέχισε η κυρία Βάσω Μαργαρίτη διευκρινίζοντας ότι έρχεται σαν άτομο και όχι σαν εκπρόσωπος παράταξης . Μετά, τον λόγο πήρε συναδελφος δάσκαλος από το 8ο Δημοτικό σχολείο Καλλιθέας. Ακολούθησε ο συνάδελφος Ιωάννης Τσιρίγος διευθυντής του  4ου Δημοτικού σχολείου Καλλιθέας. Μίλησαν ακόμα οι συναδέλφισσες Ευαγγελία Αγγελίδη, Αγγελική Αθανασακοπούλου και Μαίρη Πρίμη καθηγήτριες της Δ.Ε σε σχολεία της Νέας Σμύρνης και Καλλιθέας και μέλη του Δ.Σ της ΕΛΜΕ και τη συζήτηση έκλεισε τέλος με τις προτάσεις για δράσεις ο πρόεδρος της ΕΛΜΕ Μάκης Μαυρέλης.

Όλοι οι παραπάνω **ομιλητές μίλησαν για τις ευθύνες της Κυβέρνησης , του ΥΠΑΙΘ, για την προχειρότητα και τις λανθασμένες επιλογές από την αρχή της πανδημίας ,αντιφατικές δηλώσεις ημίμετρα** αλλά και επικίνδυνες δηλώσεις έτοιμοι να δείξουν τους εκπαιδευτικούς σαν υπεύθυνους σε κάθε κρούσμα σε σχολικό χώρο, **και οι δήμοι να ακολουθούν χωρίς κανένα ουσιαστικό προγραμματισμό την υλοποίηση των μέτρων , στη λογική του βλέποντας και κάνοντας** ,στη συνέχεια  υπογράμμισαν το γεγονός ότι **η αραίωση των τμημάτων** **είναι βασικό αίτημα της εκπαιδευτικής κοινότητας**, ως το πιο σημαντικό μέτρο της προσπάθειας περιορισμού της διασποράς του ιού. Επίσης, **όλοι ανέφεραν ότι η ουσιαστική και διαρκής καθαριότητα των σχολικών χώρων θα πρέπει να διασφαλιστεί με κάθε τρόπο από τη Διοίκηση των Δήμων**. Μίλησαν επίσης **για την ανάγκη διορισμού μόνιμων εκπαιδευτικών** προκειμένου να πραγματοποιηθεί η αραίωση των μαθητών και την **ανάγκη η πολιτεία να προχωρήσει στην εξεύρεση χώρων για να μπορέσουν αν χωριστούν τα τμήματα**. **Τόνισαν επίσης την ανάγκη να μοιραστεί στα σχολεία υγειονομικό υλικό και να γίνουν τεστ για την ανίχνευση του κορωνοϊού στο προσωπικό και στους μαθητές των σχολείων**. **Υπήρξε επίσης έντονη ανησυχία για την απουσία καθαριστριών ενώ τα σχολεία έχουν ανοίξει από την 1η Σεπτέμβρη !**

**Κοινή διαπίστωση όλων ήταν ότι δεν έχουν δοθεί σαφείς οδηγίες για το άνοιγμα των σχολείων,** ότι σε καμία περίπτωση **δε θεωρούν ασφαλές το άνοιγμά τους χωρίς την αραίωση των μαθητών που στην πλειοψηφία τους είναι πάνω από 24 σε κάθε τμήμα και πως οι όροι με τους οποίους καλείται να λειτουργήσει η εκπαιδευτική διαδικασία έρχονται σε αντίθεση με τα μέτρα που έχουν θεσπιστεί και εφαρμόζονται σε άλλους χώρους, κυρίως όσον αφορά τις αποστάσεις. Επίσης τονίστηκε ότι είναι απαράδεκτο να μην υπάρχουν μοιραστεί ήδη οι μάσκες στα σχολεία .**

Κατόπιν όλων των παραπάνω διαπιστώσεων, η συνέλευση αποφάσισε να **προχωρήσει σε κινητοποιήσεις** προκειμένου από τη μια να δηλώσει και να κάνει σαφή τη θέση της σε σχέση με τα ανακοινωθέντα μέτρα ανοίγματος των σχολείων και από την άλλη, να πιέσει ώστε να εφαρμοστούν τα μέτρα που συνοψίζονται στα εξής:

**-15 μαθητές στην τάξη - μαζικοί διορισμοί εκπαιδευτικών**

**-καθαριότητα στα σχολεία κατά τη διάρκεια όλων των σχολικών ωρών διδασκαλίας**

**-τεστ σε όλους, μαθητές και καθηγητές -μάσκες και αντισηπτικά έγκαιρα στα σχολεία για όλους**

**-Παιδεία- Υγεία –Ασφάλεια για όλους**

Οι κινητοποιήσεις που συναποφασίστηκαν είναι:

**Α. Μοίρασμα επιστολής σε γονείς και μαθητές την ημέρα του αγιασμού,**

**Β . Κινητοποίηση στην πλατεία της Ν. Σμύρνης το απόγευμα την Τετάρτη 16.9.20**

**Γ. Συμμετοχή στο Συλλαλητήριο το απόγευμα της Πέμπτης 17.9.20**

**Δ. Παράσταση διαμαρτυρίας με άλλες ΕΛΜΕ, ΣΕΠΕ γονείς και μαθητές από κοινού**

 **στις διευθύνσεις πρωτοβάθμιας και δευτεροβάθμιας Δ΄ Αθήνας το επόμενο 15μερο.**